Inuka team/gpe

Introduction
Millions of people for emerging markets inside dey come online for de first time. E be imperative say wanna projects dey support den welcome fresh readers plus access to knowledge wey dey match how dem dey consume content for de internet top.

De Wikimedia Foundation Inuka team, (na e be New Readers product team) dem form am for July 2019 inside wey e be part of de Product department. De team hin mission be say e go deliver compelling experiences give Wikipedia readers for emerging markets inside, wey go drive increased adoption den retention of Wikipedia for areas where internet use dey grow rapidly.



Why de name Inuka?
Inuka be Kiswahili word wey dey mean "to rise". Wanna team hin mission be say we go raise de relevance of Wikipedia den oda Wikimedia project dema content, for readers for Emerging Markets inside wey no dey access am yet. We choose say we go use name wey comot language wey dem dey speak for part of emerging markets inside, for Africa inside, wey e be way wey go kai we for de audience we dey want reach plus wanna product choices. E be aspirational, den dey kai de team say everytin we dey build or implement, fit dey take we towards de goal of raising worldwide readership.

Mission

 * Dem dey deliver compelling experiences for Wikipedia readers for emerging markets, dem dey drive increased adoption den retention for Wikipedia.



Team Principles
Below, be sum of wanna team principles, de tym wey we dey design den build products give people for Emerging Markets:


 * Build give mobile-first experiences
 * Explore fresh form factors
 * Short term
 * Multi-lingual
 * Global
 * Diverse
 * Emerging Markets centric
 * Content Enablers
 * Meet users wer dem dey



Inuka Team Projects

 * Wikistories e dey make editors create short, visual den reliable knowledge wey comot Wikipedia for quick consumption den dem dey share am easy. E go fit generate content for visual format inside so say dem go capture den distribute encyclopedic knowledge wey be less suitable give long form articles. Dis fresh form of content contribution go take into account de constraints editors for emerging digital communities dey face when dem dey contribute content, den make am easier/more welcoming dem go contribute to knowledge successfully thru mobile phones.
 * Wikipedia Preview dey allow make Wikipedia content be available as contextual information for 3rd party websites top. Wikipedia Preview for partner websites top go allow dema readers gain context while dem dey read dema pages den help people make dem gain contextual knowledge wey comot Wikipedia without necessarily make dem click thru go Wikipedia den mo more for Wikipedia top plus de option make e be available to read more for Wikipedia top. E be similar to page previews nanso give external sites. Dem fi integrate de code for de site inside or if de external site dey use Wordpress then dem fi use de Wordpress plugin. https://wordpress.org/plugins/wikipedia-preview/ Read more; https://www.mediawiki.org/wiki/Wikipedia_Preview
 * Wikipedia for KAIOS Wikipedia reading app give smart feature phones. Dem release am for 2 versions inside - 1) give India 2) give rest of de world. Short video of the app.

Design research

 * Wikistories Qualitative user research with clickable Wikistories prototypes for Indonesia inside plus contributors wey dey exist gather feedback from Indonesia editor communities for early concepts top den designs give Wikistories, wey dey focus for de experiences for potential Wikistories creators top wey dey comot from de editing community
 * Qualitative user research with clickable Wikistories prototypes for Kenya, Nigeria den South Africa inside plus fresh/potential contributors investigate de behavior for content creators den consumers for three African countries inside plus distinct user behaviors den context especially wey dey relate to Wikimedia.
 * Qualitative research in India so say dem go understand why den how dis users dey use dis phones. We mo say users choose say dem go purchase dis phones sake of dem be affordable den allow access to apps like smartphones dey do. We sanso mo de challenge dem dey face as dem dey try say dem go read Wikipedia for de native mobile browser inside. Challenges wey dem include be ability to scroll thru content, text size for de screen top, dem dey search give content den lack of awareness wey Wikipedia content be available for multiple languages inside

Meet the team


Follow wanna work

 * Monthly/Quarterly status updates for project pages Wikistories, Wikipedia Preview, Wikipedia for KAIOS top
 * What we dey do currently

